Kui Sul on kirg foto- või videograafia vastu ning soovid olla osa Arvamusfestivali inspireerivast meeskonnast, siis see kuulutus on Sulle! Otsime oma meeskonda juurde foto- ja videograafe, kes saaksid olla 11.-12. augustil Paides, et jäädvustada Arvamusfestivali ägedat õhkkonda, arutelusid ja melu.
#000000
Ootame Sind liituma meie vabatahtlike meeskonnaga kui:🔹omad varasemat kogemust inimeste ja sündmuste jäädvustamisel🔹soovid leida oma fototalendile laiemat kõlapinda ning tugevdada oma portfooliot🔹naudid inimeste pildistamist, ükskõik mis ilmaga🔹Sul on silma põnevate olukordade ja huvitavate nurkade leidmisel🔹oled julge ja initsiatiivikas🔹usud meie ideesse ning soovid toetada festivali eesmärkide täitmist🔹oled vaba 11. ja 12. augustil (või vähemalt ühel neist päevadest)
#000001
Oma panuse eest saad vastu palju kasulikke tutvusi, hindamatu kogemuse suurfestivali korraldusest ning Arvamusfestivali tänavuse t-särgi! Festivali ajaks tagame Sulle toitlustuse ja majutuse, tööks vajaliku tehnika loodame aga, et saad ise kaasa võtta.
#000002
“Nende inimestega koos tegin ma ükskord Arvamusfestivali!” on lause, mida sajad inimesed saavad Arvamusfestivali pildigaleriid vaadates rahulolu ning uhkusega öelda, sest Arvamusfestival saab teoks just tänu vabatahtlike tööle.
#000004
Ole osa Arvamusfestivalist - iga päev!
#000005